Bitka o Hamburger Hill

Bitka o kótu 937 alebo bitka o horu Ap Bia známa skôr ako bitka o Hamburger Hill bola bitkou Vietnamskej vojny, v ktorej sa stretli jednotky Spojených štátov a Južného Vietnamu s jednotkami Severného Vietnamu v období medzi 10. a 20. májom 1969. Boje si vyžiadali 72 padlých amerických vojakov a asi 630 na strane Severného Vietnamu. Výraznú nespokojnosť na strane USA okrem paľby do vlastných radov, ktorá predstavovala asi 10% celkových strát, spôsobilo i to, že americké jednotky dobytý kopec 2 dni po bitke opustili a umožnili tak severovietnamcom jeho opätovné obsadenie. Bitka bola súčasťou rozsiahlejšej operácie Apache Snow, počas ktorej sa v máji 1969 snažili americké a juhovietnamské jednotky vytlačiť severovietnamskú armádu z údolia A Shau.

 Situácia na začiatku roku 1969 
Na začiatku roku 1969 v Južnom Vietname neprebiehali žiadne rozsiahle pozemné bojové operácie. USA viedli bombardovaciu kampaň strojmi B-52 na území Kambodže, pod krycím označením operácia Menu. V januári však americké sily zlikvidovali zásobovaciu základňu partizánov v pohraničnom údolí A Shau.

Vrch, americkými vojakmi prezývaný Hamburger Hill (hamburgerový kopec) podľa toho, že „boje na ňom robili z vojakov hamburgery“Murray, S., 2005, Eyewitness Vietnam War. DK Publishing, Inc., London, s. 53 sa po vietnamsky volá Đồi A Bia. Je to horský masív asi 2 km od Laoskej hranice, na západnej strane údolia A Shau, ktorý stojí osamelo oddelený od blízkeho pohoria Annamite. Vrch porastený hustou džungľou dosahuje nadmorskú výšku 937 m.

 Bitka 
Počas operácie Apache Snow sa Američania a Juhovietnamci pokúšali o vyvíjanie tlaku na severovietnamské oddiely v údolí A Shau, kde sa nachádzala ich zásobovacia základňa. Severovietnamské komunikácie v údolí boli súčasťou Ho Či Minovej cesty. Pri postupe do oblasti sa 11. mája 1969 americká rota 3. práporu 187. pechotného pluku 101. výsadkovej divízie dostala do ťažkej guľometnej a raketometnej paľby z oblasti kopca. Na kopci sa nachádzali silne opevnené postavenia 7. a 8. práporu 29. pluku severovietnamskej ľudovej armády (VĽA).

Americký 3. prápor sa najprv pokúsil v nasledujúcich 3 dňoch o útok smerom na kopec, no silná paľba nepriateľa mu neumožnila postúpiť. Prápor bol preto posilnený ďalšími dvoma prápormi divízie (1/506 a 2/501) a jedným práporom 3. pluku ARVN. Po tom, čo bol kopec celkom odrezaný sa 18. mája útokom dvoch práporov podarilo preraziť severovietnamské postavenia dostať sa do blízkosti vrcholu kopca. Avšak následná prietrž mračien ich prinútila k ústupuFrame, A. T., 2011, Hamburger Hill, Battle of. in Tucker, S. C., The Encyclopedia of the Vietnam War. A Political, Social, and Military History, Second Edition. Abc-Clio, Santa Barbara, s. 447-448. Pri boji došlo k nepríjemnému omylu, keď vrtuľníky AH-1 Cobra vzdušného delostrelectva spustili v neprehľadnom teréne paľbu do vlastných jednotiekKamas, D., 1997, Válka ve Vietnamu /1964-1975/. Olomouc, Votobia, s. 143, zabijúc 2 a zraniac 35 vojakov. Pričom tým pomohli nepriateľovi odraziť prebiehajúci útok amerických výsadkárov. Postup k vrcholu bol zdĺhavý, prevažne kvôli komplikovanému terénu a odhodlanej obrane nepriateľa. Kopec bol pretkaný tunelmi a partizáni boli preto schopní každú noc privážať posily a odvážať ranených. Palebné bunkre im pritom poskytovali solídnu ochranu pred útokmi letectva a delostrelectva. Vrcholec kopca bol na konci boja celkom bez stromov. Americké jednotky na kopec zvrhli 450 ton bômb a 68 ton napalmu. Väčšina preživších vojakov VĽA sa poslednú noc bojov stiahla. Po celkovo desiatich útokoch bolo temeno kopca dobyté 20. mája. Americké jednotky obsadili vrchol kóty 5. júna 1969, keď boli operácie v údolí A Shau ukončené.

 Dohra 
Ovládnutie kóty Ap Bia bolo nevyhnutné pre získanie kontroly nad údolím A Shau. Boje stáli život 72 Američanov a ďalších 372 bolo ranených. Američania našli na bojisku 630 mŕtvych vojakov VĽA. 7. a 8. prápor 29. pluku VĽA boli prakticky zničené.

Po skončení boja americké jednotky kótu Ap Bia bez boja opustili, pričom ju tak dovolili Severovietnamcom znovu obsadiť. Najmä vojakom pripadalo takéto jednanie ako plytvanie ich životmi. Téma bola ostro diskutovaná a kritizovaná v dobovej tlači aj americkom kongrese.

Bitka priviedla do ostrej pozornosti meniacu sa taktiku USA pri operáciách nájdi a znič, ktoré realizoval gen. Westmoreland, a ich cieľom bolo zasiahnuť sily VĽA a Vietkongu kedykoľvek a kdekoľvek. Nový prístup mal za cieľ útoky na logistický systém nepriateľa, čo by v prípade úspechu výrazne podrývalo schopnosti komunistov na území Južného Vietnamu viesť ďalšie boje.

 Referencie 

 Iné projekty 

 Zdroj 


Kategória:Vietnamská vojna
Kategória:Bitky vietnamskej vojny
Kategória:Bitky v 1969